[9ΡΝ 2654-2966 


Αιο]Πίνο 


Αιςοῄινο ΟΗΡργιπί 





ΠποΠΙνΕ 


Ορεπ Αεοσεςς οοιεηί{]ο Ιουητπα 


195Ν 2654-2366 


γοἱαπιεσ-- 2010 ΟΗρεῖπί 


Νοµππθ Νο: Αγεμίνα Μομπθ 6, 2010 

Εαίϊογ: Κ. Καἰορεγοροιίος 

Βαϊς; Νοναεπρει 15, 2010 

Πεθεηςθα µΠαθί α 6Γθαϊῖίνθ (οπΊπιοης Αἰϊηρωίίοη-5ΠαΓθ Αἰίκε 4.0 Ιηϊεγπαϊίοπαι [ἰεθῃςθ. ΙΝΓΙΙΘΓς αἴθ ἴ1θ εοργγὶρηῖ Ποἰαθις 
οἱ ΤΠαίγ ννογΚκ απα Πανθ Πρῃϊ ἴο ριβΙἰςῃ ἰῖ εἰςθννησιςθ νΥΙἴη 4ηγ {γθς οἵ Πποη-/Γ6θ Ιἰεθηςθ ἴΠ6γ ννἰςῃ. 


Παραπομπή ως: Τσοπάνης, Κ. (2010), Οι µυήσεις του αυτοκράτορα Ιουλιανού, ΑΓεβίνο, 6, σσ. 12- 
25 ΡΟΙ: 10.5281/2εηοᾷο.4553209 


Οι µυήσεις του αυτοκράτορα Ιουλιανού 


Λέξεις κλειδιά: γιος του ήλιου, ελευσίνια μυστήρια, Ιουλιανός, µιθραϊκά μυστήρια, 
μύηση, μυστήρια της Κυθέλης, ταυροθόλιο 


Κ. Τσοπάνης, Δρ. Ιστορίας και Φιλοσοφίας των Θρησκευμάτων 

Η µυητική τελετή, έχοντας τις ρίζες της στα πρώτα βήματα της ανθρωπότητας σε τελετουργικά 
εισαγωγής και αποδοχής νέων μελών στην εκάστοτε Φυλή και κοινωνική ομάδα, 
µετασχηµατίσθηκε µε την πάροδο του χρόνου σε καθαρά θρησκευτικό δρώμενο το οποίο 
αποτελούσε στον ελληνικό, ελληνιστικό και ρωμαϊκό κόσµο την εισαγωγή σε ὀλες τις 
µυστηριακές και μυστικιστικές λατρείες που απευθύνονταν στα ανήσυχα πνεύματα τα οποία 
αναζητούσαν µια άµεση επαφή, «μέθεξη», µετο θείο. Ένας απὀ τους ύστερους μύστες ήταν και 
ο αυτοκράτορας Ιουλιανός, ο οποίος µάλιστα μυήθηκε σε αρκετά από τα μυστήρια του 
αρχαίου κόσμου. 


Η μύηση ὡς πολιτισμική μεταβίβαση 

Η λέξη μύηση προέρχεται απὀ το ρήμα µυέω -- μυώ και σηµαίνει εισάγω κάποιον κάπου, του 
διδάσκω κάτι. Ως ιδιαίτερο τελετουργικό Φαινόμενο κάνει την εμφάνιση της απὀ τις απαρχές 
ακόµα τις ανθρώπινης θρησκευτικής σκέψης. Πρόκειται για µια τελετουργία σχεδὀν πάντοτε 
συνδεδεμένη στενά µε το μυστήριο, του οποίου αποτελεί το πρόθυρο. Στην αρχή µέσω της 
µύησης γίνονταν δεκτοί στην πρωτόγονη κοινωνία οι νέοι και οι νέες που ενηλικιώνονταν. 
Μέσα απὀ το τελετουργικό της µύησης διδάσκονταν οι νέες γενιές την αποδοχή των 
θρησκευτικών και κοινωνικών ηθών και εθίµων της κοινωνίας, της Φυλής, του έθνους, της 
θρησκείας. Τέτοιου είδους µυήσεις είναι γνωστές τόσο στη δωρική Κρήτη αλλά και στην αρχαία 
Σπάρτη, ὀπου οι νεαροί και οι νεαρές που ενηλικιώνονταν υποβάλλονταν σε µια µυητική 
τελετή που συνίστατο στην αποδοχή εκ µέρους τους των ηθών και των εθίµων και των 
παραδόσεων της τοπικής Κοινωνίας στην οποίαν ανήκαν αλλά και κατόπιν αυτού στην 
αμοιβαία αποδοχή τους απὀ το κοινωνικό σύνολο. Οι µυήσεις αυτές συνίσταντο στην 
απομάκρυνση για κάποιο διάστηµα απὀ την οικογενειακή εστία και στη σκληραγώγηση των 
νέων µέσω ενός αυστηρού τρόπου ζωής. Ένας απὀ τους σκοπούς ήταν και να μάθουν οι 
μυούμενοι να αντιμετωπίζουν µόνοι τους τις δυσκολίες της ζωής και να επιβιώνουν σε 
δυσμενείς συνθήκες. Έτσι, ο νέος κατά τη διάρκεια των μυητικών αυτών ιεροτελεστιών έπρεπε 
να αποδείξει ότι µπορεί να αναλάβει τις ευθύνες του και να δείξει το θάρρος και την αντοχή 
του. Ο μυούμενος «εκπαιδευόταν» µέσα απὀ ορισμένες συμβολικές και τελετουργικές πράξεις, 
όπως η µεταμφίεση, η αντιμετώπιση διαφόρων Φυσικών και µμεταφυσικών κινδύνων κ.α., και 
στο τέλος «πεθαίνε» για να «ξαναγεννηθεί» ως κανονικό µέλος της Φυλής ή της ομάδας. Με 
την «επαναγέννηση» του µέσω του πολύπλοκου και κοπιαστικού μυητικού τελετουργικού έχει 
αποβάλλει την παιδική του άγνοια και έχει μυηθεί στη γνώση. Δηλαδή, έχει αποδεχθεί ως κάτι 
ιερό, δεδομένο και απαραβίαστο τους νόµους και τους κανόνες του κοινωνικού συνόλου στο 
οποίο ανήκε. Με τη μύηση οι νέοι καθαίρονται απὀ την άγνοια, διδάσκονται την υπακοή στα 
κοινωνικά δεδοµένα και εντάσσονται πλήρως στην Φυλή. 


Τα αγόρια μυούνταν απὀ άνδρες και τα κορίτσια απὀ γυναίκες µε αποτέλεσµα να 
αναπτύσσεται ενίοτε οµμοφυλοφιλική σχέση μεταξύ µύστη και μυούμενου, γεγονός που 
αποτελούσε συχνά αφορµή σκανδάλου. Ο μύθος του Διός που ερωτεύεται τον ὀμορφο νεαρό 
Γανυμήδη και τον απαγάγει τοποθετώντας τον ὡς οινοχόο στο τραπέζι των Ολυμπίων ήρθε να 
δώσει την μεταφυσική δικαίωση, ερμηνεία Και βάση των ομοφυλοφιλικών σχέσεων που 

αναπτύσσονταν μεταξύ µύστη και μυουμένου. Εάν ο Δίας έκανε Κάτι τέτοιο τότε είναι θεµιτό 
να συμβαίνει και μεταξύ των θνητὠν. Μόνο που ο Δίας, και κατά συνέπειαν οι πράξεις του, 
πολλές Φορές αποτελούσαν αντανάκλαση των ανθρωπίνων επιθυμιών και πράξεων, θεμιτών 
και αθέµιτων. Αντιδρώντας αργότερα σε αυτή τη σκανδαλώδη μεταβίβαση των ανθρωπίνων 
αδυναμιών στους Ολυμπίους οι Ρωμαίοι δήλωσαν κατηγορηματικά: αωοα Ιἱεοί θονίς ποη [οθί 
)ονίς, (ότι επιτρέπεται στα βόδια, δεν επιτρέπεται και στον Δία!) 


Μολονότι λοιπόν αυτού του είδους οι µυήσεις δεν ήσαν καθαρά θρησκευτικές, ὠστόσο δεν 
στερούνταν πλήρως του θρησκευτικού στοιχείου ούτε του θρησκευτικής υφής θεμελιώδους 
μύθου τους, όπως εκείνος της απαγωγής του Γανυμήδη απὀ τον Δία που προαναφέραμε. Η 
μύηση όµως δεν έπαυε να είναι βασικά µια σκληραγωγία των νέων των οποίων κάθε λάθος η 
αποτυχία τιµωρείτο αυστηρά, -όπως µε σκληρότατους ραβδισμούς στο ιερό της Ορθίας 
Αρτέμιδος στην Σπάρτη, γεγονός που κατά τα χρόνια της ρωμαϊκής αυτοκρατορίας έγινε πόλος 
έλξης για πολλούς εκφυλισμένους σαδιστές της εποχής, Ρωμαίους και µη- ενώ πάντοτε 
επικρέµατο επί της κεφαλής των μυουµένων η απειλή της θυσίας, συγκεκριµένα της 
ανθρωποθυσίας, όπως συνέβαινε στο ιερὀ της Αρτέμιδος στην Βραυρώνα όπου η θεά 
απαιτούσε την θυσία κάποιας κοπέλας από τις «άρκτους» δηλαδή τις μυούμενες η οποία στο 
τέλος αντικαθίστατο µε κάποια αίγα. Θυσία αίγας γινόταν και στις µυητικές τελετές 
ενηλικίωσης στο ιερό της Ἠρας στην Κόρινθο, όπου σύμφωνα µετην παράδοση η Μήδεια είχε 
θανατώσει τα παιδιά της. 


Το φαινόμενο της τελετουργικής µύησης επιβιώνει έως τις ηµέρες µας στις πρωτόγονες Φυλές 
της Αφρικής, της Αυστραλίας καθώς και στους Φφοιτητικούς συλλόγους πολλών αγγλοσαξονικών 
πανεπιστημίων και πολλών στρατιωτικών σχολών. Παρά τις αλλαγές που υπέστη η μύηση ανά 
τους αιώνες, ανάλογα µε τις περιστάσεις και την εκάστοτε περιρρέουσα ατμόσφαιρα, 
παρέμεινε ένα διαχρονικό φαινόμενο και κύριος σκοπός της υπήρξε πάντοτε η µεταβολή της 
εξωτερικής και ιδίως της εσωτερικής κατάστασης του ανθρώπου που µυείτο καθώς και της 
σχέσηςτου µετο θείο. 


Θρησκευτική τελετουργία 

Με την εξέλιξη της κοινωνίας η μύηση πήρε καθαρά θρησκευτικό χαρακτήρα και αποτέλεσε 
μόνιμο και ιδιαίτερο χαρακτηριστικό κυρίως των μυστηριακών μυστικιστικώὠν θρησκευμάτων 
τα οποία δεν απευθύνονταν στους πολλούς αλλά σε µια πνευματική ελίτ, στους «μυημένους», 
στους οποίους αποκαλύπτονταν οι μυστικιστικές διδασκαλίες των μυστηρίων που δεν ήταν µια 
αποκάλυψη η οποία έπρεπε να διαδοθεί αλλά µια αλήθεια που έπρεπε να μείνει καλά 
κρυμμένη. Η αλήθεια ἡή το μυστικό των μυστηριακών θρησκειών ήταν η άµεση επαφή, η 
µέθεξη, του θνητού ανθρώπου, του μύστη, µε το μεταφυσικό, το θείο και αυτή ήταν που 
ὠωθούσε τις ψυχές των ανήσυχων ανθρώπων να μυηθούν και να υποστούν κατά την διάρκεια 
της µύησης τους τόσες οδύνες και τόσους τρόµους. Δίνοντας έναν ορισμό της µύησης ο 
Μίρτσεα Ελιάντε λέει πως αυτή ισοδυναμούσε µε την κατάκτηση της αθανασίας και µε την 
µετουσίωση της ανθρώπινης Φύσης σε θεϊκή. Αυτή η µέθεξη µάλιστα, η άµεση επαφή µε το 
θείο, δεν επιτυγχάνετο άπαξ, αλλά επαναλαμβάνετο, όσες φορές ο άνθρωπος συμμετείχε στα 
μυστήρια. Και για να συμμετάσχει θα έπρεπε Φυσικά να μυηθεί σε αυτά. 


Στην αρχαία Ελλάδα συγκεκριµένα τα μυστήρια ήταν τελετές που αναπτύσσονταν ταυτόχρονα 
µε την δηµόσια λατρεία της πόλης-κράτους η οποία ήταν υποχρεωτική για τους πολίτες και η 
µη συµµετοχή τους σε αυτή προκαλούσε υποψίες. Τα μυστήρια προσεγγίζονταν µόνο από 
ανήσυχα πνεύματα που επιζητούσαν την «μέθεξη µε το θείο». Για να προσεγγίσει κάποιος τα 

μυστήρια απαιτούνταν µια ιδιαίτερη τελετή µύησης η οποία γινόταν σε ένα ειδικό οίκηµα το 
«τελεστήριον» και η διαδικασία αυτή, το «μυείν», ονομαζόταν τελετή όπως και οἱ υπόλοιπες 
θρησκευτικές πράξεις. Ωστόσο για τις µυητικές κυρίως αλλά και για τις υπόλοιπες τελετές των 
μυστηρίων χρησιμοποιείτο Και το η λέξη «όργια». Το «οργιάζειν» σήμαινε την έντονη 
συµµετοχή των μυουμένων στην τελετουργική κατάσταση µέσω της οποίας άλλαζαν ψυχική 
διάθεση και όπου η ψυχή του ανθρώπου περισσότερο πάθαινε παρά μάθαινε σύμφωνα µετον 
Αριστοτέλη. Σε µερικά απὀ αυτά τα «όργια» συμμετείχε και ο αυτοκράτορας Ιουλιανός ο 
Παραβάτης γενόμενος μύστης των αρχαίων ελληνικών μυστηρίων. 


Οι µυητικές τελετές λάμβαναν χώρα σε σκοτεινούς ναούς και σε μυστικά δωμάτια. Οι 
αναπαραστάσεις των μυθολογικών σκηνών µέσα στα άντρα όπου λάμβαναν χώρα οι µυήσεις, 
συνέβαλαν στο να αισθάνεται ο μυούμενος ότι προσέγγιζε τον θεό τον οποίον επικαλούνταν. 
Δια της εκστατικής θέας του θείου και της κοινωνίας µε την αποκαλυπτόµενη σε αυτούς 
θεότητα πίστευαν ότι μπορούσαν να αποφύγουν κάθε κακό σε αυτήν την ζωή αλλά να τύχουν 
και της θεϊκής εύνοιας και σωτηρίας και στην επέκεινα ζωή. Πίστευαν απόλυτα όχι µόνον ότι ο 
ίδιος ο θεός ήταν παρών αλλά ότι μετείχαν κατά κάποιο τρόπο στην θεότητα του. Αυτή η 
µετοχή τους έδινε την πεποίθηση ότι στην άλλη ζωή θα είχαν καλύτερη µοίρα απὀ ότι σε 
αυτήν. Στον βασικό μύθο της µύησης υπήρχαν σχεδόν πάντοτε µοτίβα όπως η γέννηση, το 
σπήλαιο, ο θάνατος του παιδιού, ο ένοπλος χορός, από τα οποία συνήθως αναπτύχθηκαν 
ιδιαίτερα μυστήρια. Οι τελετουργίες της µύησης διέφεραν απὀ µυστηριακή σε µυστηριακή 
θρησκεία και διαμορφώνονταν πάντοτε απὀ την περιρρέουσα κοινωνική και θρησκευτική 
κατάσταση απὀ το ύφος δηλαδή της κάθε εποχής και της κάθε κοινωνίας. Ωστόσο μερικά 
στοιχεία είμαι μόνιμα και εμφανή στις µυήσεις κάθε εποχής. Αυτά είναι συνοπτικά: 


Μια καθαυτό μύηση του υποψηφίου που είχε ως κεντρικό στοιχείο της τους καθαρμούς. 

Η τέλεση ενός «ιερού δράματος» που αναπαριστούσε µε δρώμενα τον «ιερό λόγο», το δράµα 
του εκάστοτε θεού των μυστηρίων. 

Αναίµακτες προσφορές µετην συνοδεία ορισμένων ύμνων. 

Κεντρικά στοιχεία των μυητικών τελετών είναι ο πλασματικός θάνατος και η πλασματική 
αναβίωση του μύστη, που πεθαίνει στην παλιά του κατάσταση και ανασταίνεται σε µια 


υψηλότερη σφαίρα σοφίας. 


Μυητικά σπήλαια 

Τα σπήλαια-ιερά που σύµφωνα µε το γνωστό εξελικτικὀ σχήµα ήταν στην πρωτόγονη εποχή η 
κατοικία του ανθρώπου και κατόπιν µετασχηµατίσθηκαν σε κατοικίες των θεών, συχνά 
αποτελούσαν χώρους όπου γίνονταν µυήσεις. Οι σκοτεινοί, ανησυχητικοί και δυσπρόσιτοι 
χώροι των σπηλαίων προσφέρονταν για να μετατραπούν σε χώρους μύησης όπου επιχειρείτο η 
συνάντηση και η άµεση επικοινωνία µε το θείο. Σε αυτό βοηθούσε και το περιβάλλον µε τις 
εικονογραφηµένες µορφές στους τοίχους τους που κάτω απὀ το Φως των δαυλών 
ξεπετάγονταν σαν τέρατα. Εκεί ο «ακάθαρτος» άνθρωπος μπαίνοντας στον στενό Κύκλο της 
ορφικής, διονυσιακής η άλλης αδελφότητας υφίστατο µια δοκιμασία καθαρμού µέσα από 
συναισθηματικά Φορτισμένες πράξεις καθαρμού και τελετουργικές επιδείξεις. Μέσω αυτών 
των τελετουργιών εισήρχετο σε µια καθορισμένη ιδεατή Και νοητή περιοχή καθαρότητας, 
εκείνη του «ιερού», περιοχή στην οποία βρισκόταν και η κοινότητα στην οποία µε τη μύηση 
εισερχόταν. Την περιοχή αυτή την περιέβαλλε σαν ένα χαοτικὀ «εκτός» το βέβηλο. Ο 
μυούμενος περνούσε σε ένα «ανώτερο επίπεδο» ερχόμενος σε άµεση επαφή µε το θείο και 
καθαρόµενος ξέφευγε από την δεδομένη κατάσταση της ζωής και της καθημερινότητας. Ο ίδιος 
ο Πυθαγόρας µυήθηκε στα κρητικά μυστήρια στο Ιδαίον Άντρον, το σπήλαιο όπου γινόταν οι 

µυήσεις στην Κρήτη. Ωστόσο η ανακάλυψη απὀ τους αρχαιολόγους ενός βωμού που είχε 
επάνω του διάφορα θρησκευτικά σύμβολα µέσα στο ανάκτορο της Κνωσού έκανε μερικούς να 
υποστηρίζουν ότι το ανάκτορο ήταν ναός και ότι εκεί τελούνταν τα μυστήρια. 


Καθαρτικά µέσα 

Οι τελετές µύησης τώρα ως τρόποι επαφής µε το θείο χρησιμοποιούνταν και σε κρίσιµες 
καταστάσεις παραφροσύνης, ασθένειας, αισθήματος ενοχής κ.ἀ. Το πιο διαδεδομένο µέσο 
καθαρμού ήταν το νερό και η Φωτιά. Ο Κ. Κερενύι ΄ λέει χαρακτηριστικά ότι το νερό και το 
σκοτάδι ἐπαιζαν τον Κύριο ρόλο στην μύηση. Ο Ηρακλής παρουσιάζεται να µυείται στα 
ελευσίνια μυστήρια µε καλυμμένο το κεφάλι µε δέρµα κριού και κρατώντας δύο αναμμµένες 
δάδες ενώ η Δήμητρα βάφτισε ως µωρό τον ελευσίνιο ήρωα Δημοφώντα στις Φλόγες της 
εστίας για να αποκαθαρθεί από κάθε τι το θνητό. Αλλά και µέχρι σήµερα η Φωτιά, το πυρ, 
υποσυνείδητα έχει για τον άνθρωπο καθαρτικές ιδιότητες. Επίσης το θυμίαμα, το μέλι, ο 
αέρας, τα στοιχεία της Φύσης και το χώμα όπου µε την «αποσπόγγιση» σε ορισμένα μυστήρια 
ο μυούμενος αλείφονταν µε πηλό και ασβέστη και πίτουρα ιδίως στο πρόσωπο και µετά 
καθαρίζονταν. Αυτό το τελετουργικό γινόταν συνήθως στις ορφικές µυητικές τελετές όπου ο 
πηλός και η ασβέστη επείχαν θέση της σταχτής των κατακεραυνωµένων από τον Δία Τιτάνων, 
του «τιτανικού-γήινου στοιχείου» απὀ το οποίο ο μυούμενος έπρεπε να καθαρθεί για να έρθει 
σε επαφή µε το Διόνυσο-Ζαγρέα. Στην συγγενική µε την ορφική, διονυσιακή λατρεία, όπου ο 
ερωτισµός ήταν απροκάλυπτος Φαίνεται ότι τουλάχιστον σε μερικούς τύπους της διονυσιακής 
µυήσεως, ὀπως αργότερα και σε κάποιες γνωστικές αιρέσεις, κατά την διάρκεια της µύησης 
συνέβαινε μεταξύ των μυστών πραγματικά ολοκληρωμένη ερωτική επαφή, που µπορεί να έχει 
τις ρίζες της σε πρωτόγονες τελετές µύησης-εισαγωγής των εφήβων στην σεξουαλικότητα. 
Όταν όµως οι εκδηλώσεις αυτού του είδους γίνονταν δηµοσίως εθεωρούντο ως σκάνδαλο και 
οι Ρωμαίοιτις αντιμετώπιζαν µε πρωτοφανή αυστηρότητα. 


Καθαρμός γινόταν και µε αίμα και ο Ηράκλειτος (Β 5) ο οποίος µέμφεται αυτές τις τελετές λέει 
χαρακτηριστικά δηλώνοντας το παράδοξο της τελετουργίας ότι «εξαγνίζονται µιαιόµενοι µε 
άλλο αίµα σαν κάποιος που µπήκε στην λάσπη να θέλει να πλυθεί µελάσπη.» Το θυσιαστήριο 
θύμα σφάζονταν πάνω απὀ το κεφάλι του μυούμενου καιτο αίµα του έτρεχε στο κεφάλι και τα 
χέρια του που εξαγνίζονταν. Στην συνέχεια µε το ξέπλυµα αποκτούνταν ξανά η καθαρότητα 
εσωτερική και εξωτερική. Το αίμα ερχόταν για άλλη µια φορά σε επαφή µε αίμα, γινόταν 
δηλαδή µα αβλαβής επανάληψη της αιματοχυσίας στην οποία το ορατό µίασµα αναιρείτο και 
το συμβάν του Φόνου δεν συγκαλύπτετο αλλά υπερνικάτο. Ο μυούμενος αποδεχετοτο γεγονός 
και ταυτόχρονα απαλλασσόταν από αυτό. Σκοπός της κάθαρσης και του εξαγνισμού ήταν να 
μετατρέψει την ανωμαλία σε ομαλότητα. Ως µίασµα, αντίθετο του όρου «αγνός» θεωρούνταν 
ορισμένες σοβαρές ανατροπές της συνηθισµένης ζωής. Όπως η σεξουαλική ζωή, η γέννηση ο 
θάνατος και ιδιαίτερα ο φόνος τα οποία πρέπει να αποφεύγονται για να διατηρείται µια 
συγκεκριμένη µορφή αγνείας. Υπήρχαν επίσης απαγορεύσεις όσον αφορούσε την διατροφή και 
επιβάλλετο νηστεία Και αποχή απὀ ορισμένες τροφές για κάποιες ηµέρες. Απαγορευόταν 
πολλές Φορές και η χρήση του λουτρού. Ελούονταν µόνο πριν να μυηθούν όπως στα ελευσίνια 
μυστήρια όπου οι μύστες έκαναν το λουτρό τους στην θάλασσα µιαν ορισμένη ηµέρα. Η αγνεία 
και η καθαρότητα, επίσης, αποτελούσαν τον κοινό παρονομαστή όλων των µυστήριων και 
συνίσταντο στην αποφυγή της επαφής µε τους νεκρούς και τις λεχώνες και στην αντιθετική 
σχέση µε την σεξουαλικότητα μολονότι η εφ όρου ζωής αγαµία σπανίως συναντάται στην 
αρχαία Ελλάδα. Επίσης υπήρχαν απαγορευμένα Φαγητά και εγκράτεια που συνιστούσαν έναν 


Ἱκερενύι 1989, 181. 

ασκητισµό ο οποίος αναπτυσσόταν όµως ως διαμαρτυρία εναντίον του πολιτισμού της πόλεως 
και του ιερατείου της. 


Η οργανωμένη Φυγή στην πρωτόγονη βαρβαρότητα, η «ιερά μανία», ήταν ακόµα ένας από 
τους τρόπους εξαγνισμού. Ο Ιπποκράτης (περί ιερής νόσου 1.42) καταφέρεται εναντίων των 
µάγων που τελούσαν τέτοιου είδους καθαρμούς. Το ίδιο ίσχυε και στην «κορυβαντική μανία» 
όπου σύμφωνα µε τον Πλάτωνα (Πλάτωνος, Ίων 534α, Συµπόσ. 215 ὃ, Φαίδρος 234 
ὃ, Νόμοι 790 δ, Μιν. 318 β), οι πιστοί της Μεγάλης Μητέρας Κορύβαντες εκστασιάζονταν υπό 
τους ήχους ενός φρυγικού ρυθμού και όταν τελικά εξαντλούνταν απὀ τον ἐξαλλο χορό ένιωθαν 
απελευθερωµένοι όχι µόνο απὀ την εκστατική οργιαστική µανία τους αλλά και απὀ ότι 
προηγουμένως τους δυνάστευε. Από εκεί προέρχεται Και ο «καθαρµός δια της μουσικής» που 
αργότερα έπαιξε σηµαντικό ρόλο στις τραγωδίες. Σύγχρονο παράδειγµα ίασης µέσω της 
εκστατικής οργιαστικής µανίας που προκαλείται µε τη βοήθεια της µουσικής είναι ο 
παραδοσιακός χορός της Ταραντέλας, πολύ διαδεδομένος στην νότιο Ιταλία, την αρχαία 
δηλαδή Μεγάλη Ελλάδα µε την έντονη Ορφικό-πυθαγορική μυστικιστική παράδοση. 
Συγκεκριµένα, όταν κάποιος δεχόταν θανατηφόρο δάγκωμα απὀ δηλητηριώδες ερπετό ή 
έντομο, ἐπεφτε σε εκστατική µανία µε τη βοήθεια του συγκεκριμένου οργανικού σκοπού, 
μέχρις ότου εξαντληµένος σταματήσει σε µισολιπόθυµη ή λιποθυµική κατάσταση. Για όσο 
διάστηµα διαρκούσε η εκστατική µανία το άτοµο αυτό θεωρείτο «ιερό» Και όταν συνερχόταν 
ήταν πλήρως θεραπευµένο απότις θανατηφόρες επιδράσεις του δηλητηρίου. 


ΑΦού είδαμε τα προκαταρκτικά της µύησης σε γενικές γραµµές ας παρακολουθήσουμε τώρα 
και µυητικό τελετουργικό όπως µας το διασώζουν οι βιογράφοι ενός απὀ τους τελευταίους 
μύστες των μυστηρίων, του αυτοκράτορα Ιουλιανού του Παραβάτη. 


Η μύηση του Ιουλιανού 

«Πλήν σαν ευρέδηκε µέσα στο σκότος, 
µέσα στης γής τα φοθερά τα θάδη, 
συντροφευμένος μ’ Έλληνας αδέους, 

κι είδε µε δόξαις Και μεγάλα φώτα 

να θγαίνουν αυλες µορφές εµπρόςτου, 
φοθήδηκεν για µια στιγμήν ο νέος, 

κι ένα ένστικτον των ευσεθὠν του χρόνων 
επέστρεψε, κ’ έκαμε τον σταυρό του. 
Αμέσως η µορφαίς αφανισύήκαν, 

η δόξαις χάδηκαν- σθήσαν τα φώτα». 


Έτσι περιέγραψε ο Καβάφης στο ποίηµα του «Ο Ιουλιανός εν τοις μυστηρίοις» την μύηση στα 
αρχαία ελληνικά μυστήρια του αυτοκράτορα Ιουλιανού του Παραβάτη και νοµίζουµε ότι κανείς 
δεν θα μπορούσε να την αποδώσει ποιητικότερα. Βασιζόµενος στα όσα διασώζουν για την 
μύηση του αυτοκράτορα ο άγιος Γρηγόριος ο Ναζιανζηνός, στον πρὠτο λόγο του «Κατά 
Ιουλιανού», αλλά και ο εκκλησιαστικός ιστορικός Σωζόµενος, μεταφέρει σχεδόν αυτούσια τα 
γεγονότα ντύνοντας τα µόνο µε την υπέροχη ποιητική του έκφραση. Στο απόσπασμα του 
ποιήµατος που µμµόλις είδαμε αναφέρονται όλα τα βασικά χαρακτηριστικά µιας 
αρχαιοελληνικής µύησης. Το σκότος κυριαρχεί στον τόπο της µύησης, ο οποίος βρίσκεται µέσα 
στα ἐγκατα της γης ή οπωσδήποτε σε ανήλιαγο και κλειστό µέρος. Ο μυούμενος συνοδεύεται 
από τους μύστες οι οποίοι δεν είναι άλλοι από τους «Έλληνες αθέους» και ξαφνικά το πλήρες 
σκοτάδι που γεμίζει µε το Φόβο του αγνώστου την Ψυχή του αδαούς μυούμενου το 

διαδέχονται λάμψεις, «δόξαις και µεγάλα φώτα» που κατατρομοκρατούν τον μυούμενο. 
Μπορεί εκείνος µέσα από την μύηση να μαθαίνει, να του αποκαλύπτεται κάποια κρυφή γνώση 
ή διδασκαλία αλλά η ψυχή του µέσα απὀ αυτήν την βιασµένη εμπειρία της «μέθεξης µε το 
μεταφυσικό» σίγουρα παθαίνει. Οι Έλληνες θεουργοί χρησιμοποιώντας μάλλον τα Χαλδαϊκά 
Λόγια του εμφάνισαν κάποια πυραυγή φάσματα ή φάσματα εκατικά φωτοειδή΄ όπως εκείνα τα 
οποία ισχυρίζεται ότι είδε ο Πρόκλος. Η ψυχή του μελλοντικού αυτοκράτορα τροµοκρατείται 
απότις τεχνητές ή φυσικές µυητικές λάµψεις και παρακινούµενος από τον «ιερόν φΦόβον» κατά 
τον άγιο Γρηγόριο, τον Φόβο του Θεού δηλαδή, που εµφανίζεται ως «ένα ένστικτον των 
ευσεβών του χρόνων» κάνει το σηµείον του σταυρού, αυτό που η Εκκλησία του έχει διδάξει 
«ως όπλο κατά των δαιμόνων» Και αµέσως ως εκ θαύματος οι «μορφαίς αφανισθήκαν, η 
δόξαις χάδηκαν-σθήσαν τα φώτα......... και οι Έλληνες εκρυφοκοιταχδήκαν». Φυσικά εδὠ ο 
Καβάφης µόνο ουδέτερος παρατηρητής και αφηγητής δεν είναι. Με την λεπτή του ποιητική 
ειρωνεία για το όλο ὁδράµα της µύησης του αποστάτη αυτοκράτορα, συνεχίζει την πολεμική 
τακτική του αγίου Γρηγορίου Ναζιανζηνού και του εκκλησιαστικού ιστορικού Σωζομενού, µόνο 
πού δείχνει λίγο περισσότερη ανοχή στην αρχαία εθνική θρησκεία που εξάλλου στην εποχή του 
είχε πεθάνει. Έτσι εκφράζει την ειρωνική έναντι των χριστιανών διάθεση των Ελλήνων 
ιεροφαντών λέγοντας: «Ντροπή, ντροπή! να λες αυτά τα πράγματα, στους Έλληνας ηµάς τους 
σοφιστάς και φιλοσόφους! Τέτοια, (περί του Φόβου των αρχαίων θεών µπρος στο σχήµα του 
Σταυρού, γεγονός που υπονοούσε καθαρά την δαιµονική τους Φύση), σαν θες εις τον 
Νικομηδείας και τους παπάδες του να πας να λες.» Τελικά ο αυτοκράτορας µεταπείθεται «με 
των Ελλήνων τα άθεα τα λόγια» που υποστηρίζουν ότι η εξαφάνιση των θεών δεν έγινε από 
Φόβο µπροστά στο σχήµα του σταυρού αλλά από «βδελυγμµόν» µιας και «συχάθηκεν η ευγενής 
των Φύσις και Φύγανε και τον περιφρονήσαν»’ και η μύηση του γίνεται κανονικά έστω και µε 
µια διακοπή. Οι ιεροφάντες φρόντισαν να του δώσουν πρακτικές πληροφορίες για τον Άδη, τα 
εμπόδια και τα τέρατα που θα συναντούσε καθώς και πληροφορίες για την τοπογραφία των 
Ηλυσίων Πεδίων και να του μάθουν να απαγγέλλει τους ύμνους που θα τον προφύλαγαν από 
τους κινδύνους και θα του άνοιγαν τις πόρτες των Ηλυσίων. Κατόπιν οδηγούµενος από τον 
ιεροφάντη και τον δαδούχο πήγαιναν στην αίθουσα της µύησης όπου συνήθως υπήρχε 
μικρογραφία µε λεπτομέρεια του Κάτω Κόσμου. Έπειτα του αποκάλυψαν τα διάφορα ιερά 
αντικείµενα και όταν η τελετή τελείωσε και ο αυτοκρατορικός πρίγκιπας ήταν πλέον τελεσθείς 
ή τετελεσμένος είχε ανταλλάξει το χριστιανικό του βάπτισμα µε την µυητική εμπειρία 
θεογνωσίας των μυστηρίων και έκτοτε Κάθε φορά που ἁγγιζε λόγω των υψηλών του 
καθηκόντων τον ευχαριστιακό άρτο της θείας λειτουργίας καθάριζε τα χέρια του µε μέλι, ουσία 
που σύμφωνα µε την μιθραϊκή µυστηριακή λατρεία είχε καθαρτική δύναμη. Τι οδήγησε όµως 
τον αυτοκράτορα να επιδιώξει την μύηση και κατ’ επέκταση την γνώση και την συµµετοχή στα 
αρχαία μυστήρια της θρησκευτικά συγκριτιστικής ελληνιστικής και κατόπιν ρωμαϊκής εποχής 
πηγαίνοντας ενάντια στις επιταγές των καιρών που απαιτούσαν απὀ αυτόν να είναι ἡἠ 
τουλάχιστον να δείχνει «χριστιανικότατος»; 


Ως ανιψιός του Μ. Κωνσταντίνου και επίδοξος διάδοχος του θρόνου ο Ιουλιανός έζησε στα 
πρώτα παιδικά του χρόνια τα µίση και τις ίντριγκες της βασιλικής αυλής ενώ δύο µήνες µετά 
τον θάνατο του αυτοκράτορα θείου του είδε σε µια νύχτα να δολοφονούνται έντεκα συγγενείς 


Ζ Αγίου Γρηγορίου του Ναζιανζηνού, Λόγοι, 4,55 (Ρ.ς. 35, 5770). 

ἡ Ἁγίου Γρηγορίου του Ναζιανζηνού, Κατά Ιουλιανού, 1, 580 ΑΒ: «Επί τον σταυρόν καταφεύγει 
Και το παλαιόν φάρµακον, Και τούτω σημειούται κατά φόθων». 

Αγίου Γρηγορίου του Ναζιανζηνού, Κατά Ιουλιανού, 1, Ρᾷ 35, 580 ΛΒ: «Εθδελύχδημεν, λέγων, 
ούκ εφοθήσαμεν......λέγει γαρ ταύτα και ειπών πείδει». 

του από τους Λεγεωνάριους του εξαδέλφου του Κωνστάντιου ο οποίος μόλις είχε αναρριχηθεί 
στον θρόνο και ξεκαθάριζε το παλάτι απὀ επίδοξους μνηστήρες της αυτοκρατορικής εξουσίας. 
Από την βραδιά της τροµερής εκείνης σφαγής στο ανάκτορο της βασιλεύουσας στην καρδιά 
του νεαρού Ιουλιανού πέρασε ένας Φόβος που τον συνόδεύε για όλη του την ζωή. Ολόκληρες 
νύχτες έµενε άγρυπνος και έτρεµε ένα κάποια στιγµή άκουγε βήματα στους διαδρόμους. Ο 
ίδιος και ο αδελφός του μόλις που γλύτωσαν µε την παρέμβαση του Ευσεβίου επισκόπου 
Καισαρείας της Νικομηδείας, και Φηµισµένου εκκλησιαστικού ιστορικού. Παρά το ότι όφειλε 
την ζωή του σε εκείνον, τόση ήταν η απέχθεια του προς κάθε τι το χριστιανικό που σε κανένα 
από τα σωζόμενα έργα του δεν αναφέρει έστω και µια Φορά το όνοµα του Ευσεβίου. Δάσκαλος 
του στα πρὠιμα παιδικά του χρόνια υπήρξε ο Μαρδόνιος, ένας ελληνιστής ευνούχος απὀ την 
Θράκη που µαζί µε τα έπη του Οµήρου του δίδαξε και τον θαυμασμό στην αρχαία θρησκεία 
των Ελλήνων. Παράλληλα µε τον Μαρδόνιο την θεολογική του μόρφωση ανέλαβε και κάποιος 
μοναχός Ευτρόπιος ο οποίος ήταν τόσο Φανατικός αρειανός που μισούσε περισσότερο τον Μ. 
Αθανάσιο από τον εθνικό Σωκράτη. Ο επίσκοπος Καισαρείας της Νικομηδείας Ευσέβιος ωστόσο 
Φφρόντισε να μεγαλώσει τα δύο ορφανά κοντά του κρατώντας τα κοντά του έως τον θάνατο του 
το έτος 342. Ο Ιουλιανός ήταν τότε µόλις έντεκα ετὠν ενώ ο αδελφός του δεκαέξι. 


Κατόπιν τα δύο αδέλφια κλείστηκαν στο Φρούριο Μάκελλο της Καππαδοκίας υπό την επίβλεψη 
κάποιου επισκόπου Γεωργίου του οποίου η πλούσια βιβλιοθήκη ήταν η µόνη Ψυχαγωγία του 
Ιουλιανού σε αυτόν τον τόπο. Τον έθελγε κυρίως ο φιλοσοφικός λόγος του Πλάτωνος ωστόσο 
πολλές φορές βυθιζόταν στα µυστικιστικά έργα του αλεξανδρινού θεουργού Ιαμβλίχου όπωςτο 
«Μυστήρια της Αιγύπτου» που τον απομάκρυνε από τον Χριστιανισμό καθώς και το «Περί 
Θεών» στο οποίο ο Φιλόσοφος διαµόρφωνε µια ηλιολατρία. Μόλις όµως ερχόταν κάποιος να 
τον δει ο Ιουλιανός έπαιρνε αµέσως την Παλαιά Διαθήκη προσποιούµενος πως μελετά την 
ιστορία των επαναστατών Μακκαβαίων. Τότε ήταν που ο κατοπινός αυτοκράτορας, έχοντας 
πλέον Κλίνει σταθερά υπέρ της εθνικής θρησκείας, άρχισε να προσποιείται διαστρέφοντας τον 
ευθύ χαρακτήρα του και υποκρινόμενος τον χριστιανό και να συχνάζει σε όλες τις ακολουθίες 
που τελούσε ο γέροντας επίσκοπος στο ναό της κοντινής στο Φρούριο µονής του αγίου 
Μερκουρίου. Είχε γίνει διπρόσωπος, χριστιανός απὀ ανάγκη και εθνικὀς απὀ έρωτα. Θέλοντας 
µάλιστα να παραπλανήσει τους πάντες για να αποσείσει απὀ επάνω του την ετικέτα του 
παγανιστή δεν δίσταζε να εκτελεί χρέη αναγνώστη στις ακολουθίες και όλοι να θαυμάζουν το 
ταλέντο του και την μεταστροφή του στον Χριστιανισμό. Για τον ἴδιο όµως η εκκλησία 
συνδεόταν µε την δολοφονία του πατέρα του και τους διωγμούς του απὀ τον μονοφυσίτη 
αυτοκράτορα Κωνστάντιο. Στην Ψυχή του είχε ταυτίσει τον χριστιανισμό µε όσους τον 
κατέτρεχαν, µε αποτέλεσµα νατον αποστραφεί. 


Όσο όμως και εάν έπειθε τους ανθρώπους για τη δήθεν χριστιανική ευσέβειά του, τα θεϊκά 
σημάδια αποκάλυπταν την αλήθεια. Όταν μαζί µε τον αδελφό του αποφάσισαν να 
ευπρεπίσουν το θαυματουργό µνήµα του Αγίου Μάµαντος, που βρισκόταν σε εκείνη την 
περιοχή, µε δικἐςτους οικονομίες Και προσωπική εργασία ως ένδειξη πίστης και σεβασμού, το 
µέρος που ανοικοδόµησετο μνημείο ο αδελφόςτου έμεινε στἐρεο, ενώ το µέρος που έφτιαξεο 
Ιουλιανός ράγισε και χάλασε, θυμίζοντας σε πολλούς την βιβλική ιστορία µε τη θυσία του Κάιν 
και του Άβελ. Ο άγιος Γρηγόριος ο Ναζιανζηνός το θεώρησε ὡως θεϊκή αποκάλυψη της 
κακοπιστίας του Ιουλιανού. 


Όταν αργότερα βρέθηκε σχεδόν εξόριστος στην Νικομήδεια, επιδίωξε και έγινε µαθητής του 
εθνικού Φιλοσόφου Λιβανίου, ο οποίος ήταν τόσο φημισμένος που αποκαλείτο «ο βασιλιάς 
των Ρητόρων». Εκείνος βλέπονταςτις ικανότητες καθώς καιτην καταγωγήτου, κατάλαβεπωςο 

Ιουλιανός ήταν η τελευταία ελπίδα της ειδωλολατρίας και ἐτσι τον μύησε στα ορφικά και στα 
ελευσίνια μυστήρια, εισάγοντας τον στη μαγεία του μυστικισμού. Επίσης γεμάτος πάντοτε 
θαυμασμό για τον Ιάμβλιχο και την διδασκαλία του ταξίδεψε έως την Πέργαμο προκειµένου να 
συναντήσει τον Φιλόσοφο Αιδέσιο, τον µόνο εν ζωή ακόµα τὀτε µαθητή του περιωνύµου 
Φιλοσόφου. Ο Αιδέσιος ήταν τότε σε βαθύ γήρας, 93 ετὠν και είχε πάψει λόγω ηλικίας να 
διδάσκει αλλά και να ιερουργεί και ζούσε πλέον αποτραβηγµένος απὀ τον κόσµο. Ωστόσο 
δέχθηκε Φιλόφρονα τον νεαρό Ιουλιανό, στον οποίο σύστησε τρεις µαθητές του, τον Εφέσιο 
Μάξιμο, φημισμένο θεουργό, τον Ηπειρώτη νεοπλατωνικό Πρίσκο που λόγω του ότι ήταν πολύ 
λιγοµίλητος τον ονόμαζαν «σιωπηλό» και τον Ευσέβιο της Λύνδου, µαζί µε τον οποίον 
αργότερα ο Ιουλιανός κατασκεύασε και διαμόρφωσε ουσιαστικά τον Νεοπλατωνισμό του 4ου 
αιώνα, µε σκοπό να ανακόψει την ορµή του Χριστιανισμού. Επίσης, ο γέροντας φιλόσοφοςτου 
πρόσφερε και τον βιβλίο «Συναγωγή Πυθαγορείων Δογμάτων», στο οποίο ο Ιάμβλιχος έπλεκε 
τις διδασκαλίες του Πυθαγόρα και του Πλάτωνα σε ένα ενιαίο μεταφυσικό σύστημα όπου ο 
αριθµός έπαιρνε παγκόσμια σημασία ως Ψυχή του κόσμου. Στην Πέργαμο ο Ιουλιανός 
συνάντησε και τον χριστιανό επίσκοπο Ιλίου Πήγασο ο οποίος, όπως έκπληκτος ανακάλυψε, 
ήταν κρυφός οπαδός της εθνικής λατρείας. Όταν αργότερα έγινε αυτοκράτορας, έκανε τον 
πρώην χριστιανό επίσκοπο εθνικό αρχιερέα της Δυτικής Μ. Ασίας. 


Μη αρκούµενος ωστόσο στην πολύ Φιλοσοφική και θεωρητική διδασκαλία του Πλάτωνα, 
σύμφωνα µε την οποία ο κάθε άνθρωπος μπορούσε να µεθέξει της θεότητας µέσα απὀ τον 
Φιλοσοφικό στοχασμό και την έκσταση, Και θέλοντας να γνωρίσει την µέθεξη µέσω των 
μυστηρίων τα οποία δίδασκε ο Ιάμβλιχος, ο εικοσάχρονος Ιουλιανός εγκατέλειψε τελικά 
απογοητευμένος τον Ευσέβιο της Λύνδου και πήγε στην Έφεσο, προκειµένου να μαθητεύσει 
δίπλα στον Μάξιμο ο οποίος µέσα από τα μυστήρια των Χαλδαίων οδηγούσετους οπαδούς του 
στην εποπτεία. 


Η συνάντηση του µε τον Μάξιμο στάθηκε μοιραία. Ο θεουργός της Εφέσου μαντεύοντας τους 
μύχιους πόθους του νεαρού πρίγκιπα, τον εισήγαγε αµέσως στα μυστήρια των Χαλδαίων, τα 
οποία τελούσε υποσχόμενος να τον φέρει σε επαφή µετην «Μεγάλη Θεά» την Εκάτη, «η οποία 
και θα του αποκάλυπτε τον εσώτατο ρυθµό του κόσμου». Βασική διδασκαλία του Μάξιμου 
αποτελούσε η περί παγκόσμιας συμπάθειας θεωρία, η οποία εκδηλώνεται σε υπέργειους και 
απόκρυφους κύκλους όπως οι ηλιακοί. Σύµφωνα µε αυτήν κάθε ζωντανό πλάσμα αλλά και 
κάθε πράγµα του κόσμου έχει µέσα του µια ουράνια σπίθα, η οποία το φέρνει σε µια άµεση 
μαγική επαφή µε τον ήλιο. Κατά τα λεγόμενα μάλιστα του Μαξίμου τα αγάλματα των θεών 
εμποτίζονταν µε τον Καιρό µέσω της λατρείας και των μυστηριακών τελετών µε απορροές της 
θεϊκής ουσίας, µε αποτέλεσµα να μπορούν να θαυματουργούν. 


Μύηση στα μυστήρια της Κυβέλης 

Μετά από λίγο καιρό «κατήχησης» ακολούθησε η μύηση του Ιουλιανού, η πρὠτη του μύηση, 
στα μυστήρια της Κυβέλης από τον Μάξιμο µε σκοπό να απαλλαγούν τα µάτια του απὀ το 
σκοτεινό πέπλο που κάλυπτε τους αμύητους και έτσι να μπορέσει να δειτην αλήθεια. Η μύηση 
έγινε σε έναν ειδικἀ διαμορφωμένο υπόγειο χώρο όπου ηχούσαν παράφορα σείστρα και 
τύμπανα κατά την είσοδο του μυουμµένου και µια βαριά μυρωδιά από πυκνούς καπνούς 
θόλωνε ταυτόχρονα την διάνοια του. Κατόπιν, τον θόρυβο των σείστρων διαδεχόταν µια απαλή 
μελωδία την οποία κάλυπτε συχνά η Φωνή του Μάξιμου που απήγγειλε µονότονα κάποιους 
ύμνους σε µια άγνωστη γλὠσσα. Τότε µέσα σε ένα φως σε σχήµα συντριβανιού εμφανίζονταν 
κάποιες κινούµενες σκιές και κατόπιν γίνονταν ζωντανά είδωλα, που έγνεφαν αγριεµένα προς 
τον μυούμενο. Ἠταν οι δαίµονες που προπορεύονταν της Εκάτης όπως έλεγε ο Μάξιμος. Στη 

συνέχεια ο μυούμενος περνούσε στην επόμενη αίθουσα, όπου έλαμπε ο ολόχρυσος ρόμβος 
της Εκάτης, ο οποίος έκρυβε µέσα του ένα μαγικό ζαφείρι ικανό να Φέρει βροχή. Ο ρόµβος 
άρχισε να περιστρέφεται πολύ γρήγορα και την κίνηση του ακολουθούσαν βροντές και κρότοι 
ώσπου στο τέλος εμφανίστηκε η Κυβέλη, η τρίµορφη θεά των νεκρών και του κάτω κόσμου 
έχοντας αντί για μαλλιά φίδια που σάλευαν και κατόπιν μετασχημµατίζονταν σε Φλόγες. Φάνηκε 
να απλώνει το χέρι της προς το πρόσωπο του Ιουλιανού προφέροντας διάφορα ακατανόητα 
λόγια και µετά εξαφανίστηκε και την παρουσία της διαδέχτηκαν μµουγκρητά αγριμιών που 
σύμφωνα µε τον Μάξιμο πάντα, τη συνόδευαν Και μηνούσαν την απομάκρυνση της. Ο 
Ιουλιανός παρακολούθησε ενεός τα γεγονότα. Τέλος εξουθενωµένος µόλις βγήκε από την 
αίθουσα της µύησης έσπευσε να ρωτήσειτι του είπε η θεά αφού ήταν πεπεισμένος ότι την είχε 
δει στην πραγματικότητα. Ο Μάξιμος του απάντησε πως είπε ότι ήταν γιος του ήλιου και µια 
μέρα θα αντίκριζε τον αθάνατο προγονότου. 


Εδώ πρέπει να σημειώσουμε ότι η λατρεία του ήλιου αποτελεί εκδήλωση της Ψυχής του 
ανθρώπου από τα πρωτόγονα ακόµα χρόνια µια και ο ήλιος σήμαινε την επιστροφή του φωτός 
και της ζωής και τη λύτρωση από τους φόβους της νύχτας. Ο ήλιος παρουσιάζεται στη θρησκεία 
της αρχαίας Αιγύπτου ως θεότητα και ως δημιουργός του σύμπαντος στις Βέδες, τα ιερά βιβλία 
των Ινδών, και στην Αβέστα της Περσίας. Στην Ελλάδα ο Ίωνες φιλόσοφοι όπως ο Θαλής είχαν 
καταρρίψει τη βάση της θεοποίησης του ήλιου, έχοντας αποδείξει πως µε το να ανατέλλει και 
να δύει µια ορισμένη ώρα ακολουθούσε απαραβίαστη νοµοτέλεια κάποιου Δημιουργού, άρα 
ήταν κοινότατο άστρο. Ως κοινό πλην Φλεγόμενο άστρο τον αναφέρει και ο Αριστοτέλης. 
Τελευταίος που επιχείρησε να επιβάλλει την ηλιολατρεία ήταν ο αυτοκράτορας Γαλέριος το 
307. Επίσης, η θρησκεία του μιθραϊσμού που γνώρισε µεγάλη διάδοση στη ρωμαϊκή 
αυτοκρατορία και υπήρξε για αρκετό καιρό το αντίπαλο δέος του χριστιανισμού ήταν 
ηλιολατρική. 


Η θεουργία είχε γίνει την περίοδο των ελληνιστικών αλλά και των ρωμαϊκών κυρίως χρόνων το 
καταφύγιο της απελπισµένης διανόησης των ελληνικών Φιλοσοφικών σχολών που µετά από 
εννέα αιώνες ορθού Φιλοσοφικού λόγου είχαν αποτύχει σε µια γενικευμένη θεουργική ένωση 
µε το θείο και βλέποντας την συνεχή επικράτηση του χριστιανισμού, στράφηκαν πλέον προς 
την μαγεία της θεουργικής αβύσσου παρά της ὀποιες προειδοποιήσεις κάποιων 
νεοπλατωνικώὠν όπως για παράδειγµα ο Ευσέβιος απὀ την Λύνδο της Καρίας που καλούσε τον 
Ιουλιανό να απομακρυνθεί από τον θεουργό Μάξιμο, τον θεατρικόν εκείνον θαυματοποιόν. Η 
μύηση του Ιουλιανού απὀ τον Μάξιμο στα μυστήρια των Χαλδαίων µάγων έγινε σε πείσμα των 
Φίλων του και κρατήθηκε για πολλά χρόνια μυστική, αφού ήταν ικανή να τον καταστρέψει εάν 
γινόταν γνωστή τότε στα ανάκτορα της Κωνσταντινούπολης. 


Σπουδές στην Αθήνα και μύηση στα Ελευσίνια 

Στα είκοσι τρία του χρόνια ο Ιουλιανός πήγε για σπουδές στην Αθήνα µε την άδεια της 
αυγούστας Ευσεβείας. Εκεί στη σχολή του Φιλοσόφου Προαιρέσου είχε την ευκαιρία να 
γνωρίσει τους δύο μεγάλους αγίους πατέρες και διδασκάλους της Εκκλησίας Γρηγόριο τον 
Θεολόγο και Βασίλειο τον Μέγα, που οι συμφοιτητές του απὀ σεβασμό αποκαλούσαν 
«Καθηγεµόνα των Φοιτητών». 


Ευρισκόµενος ο Ιουλιανός στην Αθήνα αποφάσισε να μυηθεί στα ελευσίνια μυστήρια, 
παραθεωρόνταςτον κίνδυνο που ελλόχευε εάν η μύηση του γινόταν γνωστή στη Βασιλεύουσα. 
Ἠρθε λοιπόν σε επαφή µε τον µεγάλο ἱεροφάντη της Ελευσίνας, τον Νεστόριο, και µετά τη 
νηστεία και τα καθαρτικά λουτρά στο Φάληρο πήγε στην Ελευσίνα, ακολουθώντας µαζί µετους 

άλλους πιστούς το ξόανο του γιου της Δήμητρας Ίακχου, που θεωρείτο ενδιάµεσος θεάς και 
ανθρώπων. Η πομπή ξεκινούσε απὀ την Αθήνα την ηµεροµηνία της παραμονής της ναυμαχίας 
της; Σαλαμίνας, γιατί τότε ο εξόριστος βασιλιάς της Σπάρτης Δημάρατος είδε στην Ελευσίνα 
όραμα που πριόνιζε την νίκη των Ελλήνων στην ναυμαχία και άκουσε µια κραυγή από τον 
ουρανό που επαναλάµβανε την λέξη Ίακχος. Φθάνοντας στην Ελευσίνα και τελώντας τα 
καθιερωμένα γύρω από το Τελεστήριο, την «Ιερά Συκή» και το «Καλλίχορον φρέαρ» εισήλθαν 
στον ναό βγάζοντας τα σανδάλια τους και σκεπάζοντας τα κεφάλια τους µε μαύρα πανιά, ενώ 
ζωντανά φίδια τυλίγονταν γύρω απὀ τον λαιμό τους. Μετά οδηγήθηκαν στη µεγάλη αίθουσα 
όπου κατηχήθηκαν µε τη φράση «Γνώθι σ᾽αυτόν» η οποία κυριαρχούσε σε αυτά τα μυστήρια 
της Δήμητρας και της Κόρης και η οποία σήμαινε ότι η αλήθεια δεν προσφέρεται έτοιμη αλλά 
πρέπει να την ανακαλύψει καθένας µόνος του µέσα του. Κατόπιν ακολούθησαν 
αναπαραστάσεις απὀ την κόλαση και την φρίκη του Άδη που γεννούσαν δέος στις ψυχές των 
μυουμένων. Την άλλη ηµέρα έπιναν τον κυκεώνα που αποτελείτο απὀ κριθάρι, τυρί, κρασί και 
μέλι ανακατεµένα. Αυτή ήταν κατά κάποιο τρόπο η «μετάληψη» των Ελευσίνιων μυστηρίων 
που εξασφάλιζε στους μµυουμµένους τη μέλλουσα ευτυχία στα Ηλύσια Πεδία. Την τελευταία 
ηµέρα παρουσιαζόταν λαμπροντυµένος ο ευμµολπίδης μέγας ἱεροφάντης που, αφού 
απομάκρυνε τους αμύητους και ακάθαρτους, φΦανέρωνε στους μύστες το µεγάλο μυστικό των 
μυστηρίων ορκίζοντάς τους ότι δε θα αποκαλύψουν στους «βέβηλους τα μυστήρια των 
θεαινών της Ελευσίνας». Το μυστήριο συνίστατο στο στάχυ που παρουσιαζόταν τελετουργικά 
στους μύστες απὀ τον ιεροφάντη που πρόφερε τελετουργικά κάποιους ορφικούς ύμνους. Η 
επίδειξη του σταχυού είχε το νόηµα του θανάτου και της επαναγέννησης και όσον αφορά τον 
ἀνθρωποτο πέρασμα στην αθανασία µέσα από τον θάνατο. 


Ο ευµολπίδης ιεροφάντης Νεστόριος του οποίου το θρακικό ιερατικό γένος υπηρετούσε στην 
Ελευσίνα τα επίσης θρακικής προέλευσης μυστήρια της Δήμητρος και της Κόρης πάνω από 
1.200 χρόνια, κράτησε κοντά του τον νεαρό αυτοκρατορικό πρίγκιπα πάνω απὀ µια εβδομάδα, 
κατηχώντας τον στην σοφία και την διδασκαλία των μυστηρίων που τελούσε. Έκανε μάλιστα 
τόση εντύπωση στον Ιουλιανό που για καιρό λησµόνησετον Μάξιμο και τις διδαχέςτου. 


Κατόπιν βρέθηκε µε εντολή του αυτοκράτορα Κωνστάντιου να πολεμά νικηφόρα τους 
Γερμανούς στην Γαλατία και να επαναφέρει την αυτοκρατορική εξουσία στην Δύση. Αυτήν την 
περίοδο ήταν σχεδόν εντελώς αποκοµµένος απὀ την επιρροή του Μαξίμου, ὠστόσο 
διατηρούσε γύρω του οµάδες Ελλήνων, Ετρούσκων και Χαλδαίων αστρολόγων που τον 
συμβούλευαν ερμηνεύοντας τους οιωνούς. Καθώς µια µέρα διάβαινε σε επίσηµη παρέλαση 
έφιππος κάτω απὀ την τιµητική αψίδα κόπηκε µια κουλούρα δάφνη και πέφτοντας στο κεφάλι 
του τον στεφάνωσε. Το γεγονός θεωρήθηκε καλός οιωνός για το µέλλον του τόσο από τον ίδιον 
όσο και απὀ τις λεγεώνες που τον ζητωκραύγασαν. Μια τυφλή γαλάτισσα γριά αφού του 
Φίλησε το χέρι µάντεψε ότι αυτός θα ήταν ο βασιλιάς που θα έφερνε πίσω τους θεούς που 
προσκυνούσαν παλιά. Το γεγονός αυτό τον εντυπωσίασε επίσης, αφού ο ίδιος δεν φΦανέρωνε 
ανοιχτά τις θρησκευτικές του πεποιθήσεις. 


Την εποχή που υπηρετούσε στην Γαλατία διοίκησε µε σωφροσύνη λαό και στρατό µε 
αποτέλεσµα να τον ζηλεύουν οι στρατηγοί, επειδή τον λάτρευαν οι λεγεώνες. Τελικά οι 
λεγεώνες τον ανακήρυξαν δια βοής αυτοκράτορα αλλά ο Ιουλιανός δίσταζε να δεχθεί, μέχρι 
που του αποκαλύφθηκε σε όραμα το πνεύμα της αυτοκρατορίας, προτρέποντας τον να δεχθεί 
τον θρόνο και απειλώντας τον µε εγκατάλειψη στην αντίθετη περίπτωση. Έτσι ο Ιουλιανός 
αποδέχθηκε το έτος 361 την απόφαση των λεγεώνων και κατέλαβε σχεδόν αναίμακτα τον 
θρόνο αφού στην επιθανάτιο κλίνη του ο αυτοκράτορας Κωνστάντιος ευρισκόμενος προ 

τετελεσµένων γεγονότων τον έχρισε διάδοχο του µετά μάλιστα από έντονη πίεση που τού 
άσκησε προς αυτή την κατεύθυνση ο γέροντας ορθόδοξος πνευματικός του. Ένας χριστιανός 
ιερέας άνοιξε λοιπόν το δρόµο για τον θρόνο στον τελευταίο εθνικό αυτοκράτορα. Το 
παράδοξο αυτό γεγονός εξηγείται εάν λάβουμε υπόψη ότι αφ’ ενός ο Ιουλιανός ήταν δίκαιος 
κυβερνήτης και αντίµαχος του αρειανισμού- είναι γεγονός τι μόλις πήρε την εξουσία 
επανέφερε τον άγιο Αθανάσιο απὀ την εξορία στον πατριαρχικό θρόνο Αλεξανδρείας, για να 
τον ξαναδιώξει βέβαια αργότερα- και αφ’ ετέρου ότι ο Ιουλιανός µέχρι τότε έκρυβε επιμελώς 
την πλήρη μεταστροφή του στην εθνική θρησκεία. Τα Θεοφάνια μάλιστα του έτους 362 
λειτουργήθηκε µε κάθε επισημότητα στην μητρόπολη διαλύοντας κάθε υποψία για το 
πρόσωποτου. 


Ωστόσο το ίδιο έτος έφερε σε δηµόσια αντιπαράθεση ορθοδόξους και αρειανούς, µε 
αποτέλεσµα τα πνεύματα να εξαρθούν σε τέτοιο βαθµό που σε ώρα λειτουργίας στην Βασιλική 
της Ρώμης συνεπλάκησαν οι πιστοί μεταξύ τους τόσο άγρια που έπεσαν σαράντα νεκροί και 
εξακόσιοι τραυματίες. Γρήγορα όμως οι χριστιανοί αντελήφθησαν το τέχνασμα του 
αυτοκράτορα και οµονόησαν εμπρός στον κοινό κίνδυνο. Έκτοτε ο Ιουλιανός έγινε ο νέος 
αντίπαλος της Εκκλησίας αποκλήθηκε «Παραβάτης» και «Αποστάτης» και η πορεία του 
προδιαγράφηκε. 


Πρώτη µέριµνα πλέον του νέου αυτοκράτορα ήταν η αποκατάσταση της εθνικής θρησκείας. 
Βασιζόμενος στο πρότυπο της Εκκλησίας, µάλιστα, βάλθηκε να οργανώσει µια ειδωλολατρική 
εκκλησία, η οποία όµως ακριβώς για αυτόν τον λόγο ήταν ένα υβρίδιο χωρίς µέλλον. Αφού 
επιδίωξε να φτιάξει ένα ιερό κείµενο παρόμοιο µε τη Βίβλο και να οργανώσει και ένα ιερατείο 
που θα το κήρυττε και θα το ερμήνευε, σχημάτισε και µια «Τριάδα» αποτελούμενη από τον 
Μεγάλο Δημιουργό που ενσάρκωνε την απόλυτη αλήθεια, το «Ένα» του Πυθαγόρα και τον 
Λόγο. Λησμόνησε όµως ότι οι θρησκείες δε γίνονται στα γραφεία και ούτε κηρύσσονται από 
γραφιάδες η δασκάλους αλλά από άνδρες που έχουν συναίσθηση της μεταφυσικής αποστολής 
τους και µε τον Φλογερό λόγο τους µαγνητίζουν τα πλήθη και τα κατακτούν στο όνοµα αυτού 
που κηρύσσουν. 


Θέλοντας ο ίδιος να δώσει το παράδειγµα της επιστροφής στην εθνική θρησκεία, θυσίαζε 
µόνος του ζώα το πρωί στον Ἠλιο και το βράδυ στην Κυβέλη και στις θεότητες της νύχτας και 
κατόπιν εξέταζε τα σπλάχνα τους για οιωνούς. Τόσο τον είχε συνεπάρει μάλιστα η θυσιαστική 
τελετουργία, που έλεγε ότι µόλις φορούσε τα θυσιαστικά ενδύματα και στεφανωνόταν την 
ιερατική ταινία τον κατελάµβανε δέος, γιατί ένιωθε τους θεούς να τον πλησιάζουν. Στην 
ύπαιθρο τα νέα καμώματα του αυτοκράτορα δε φάνηκαν πολύ παράξενα µιας και πολλές 
Φορές οι συντηρητικοί χωριάτες µαζί µε τα χριστιανικά τελετουργικά τηρούσαν και τα 
παγανιστικἀ έθιμα χτυπώντας τύμπανα, χορεύοντας και Ψάλλοντας ύμνους στην Αφροδίτη 
στους γάµους ή βάζοντας στο στόµα του νεκρού τον οβολό για τα πορθμεία και καλώντας 
µοιρολογίστρες στις κηδείες για παράδειγµα. Επίσης, πολλές φορές αρνούνταν να βαφτιστούν, 
µήπως απὀ εκδίκηση η θεά Δήμητρα τους χαλούσε την σοδειά. Εξάλλου μέχρι τότε ότι 
θεοµηνία γινόταν τη φόρτωναν στους χριστιανούς ζητώντας την κεφαλή τους επί πινάκι. 


Κατά τον ίδιο τρόπο ζήτησαν και την κεφαλή των χριστιανών πολλοί σύμβουλοι του Ιουλιανού 
μεταξύ των οποίων και ο θεουργός Μάξιμος τον οποίον αµέσως µετά την ανάρρηση του στον 
θρόνο είχε καλέσει στην Κωνσταντινούπολη. Έτσι σποραδικά στην αυτοκρατορία άρχισαν εκ 
νέου διωγμοί κατά των χριστιανών και ένας απὀ τους βασανισθέντες χριστιανούς ήταν ο 
επίσκοπος Αρέθουσας της Παλαιστίνης Μάρκος, ο οποίος ως διάκονος είχε σώσει τη ζωή του 


22 


αυτοκράτορα, κρύβοντας τον την νύχτα που µε διαταγή του αυτοκράτορα Κωνσταντίου 
δολοφονήθηκαν όλοι του οι συγγενείς. Πολλές Φορές μάλιστα οι διωγμοί πήραν τέτοια 
βιαιότητα, όπως στα Βόστρα για παράδειγµα, ώστε αναγκάστηκε ο ίδιος να στείλει διαταγή 
«για να µην αδικούν τους Γαλιλαίους, ούτε να τους επιτίθενται, ούτε να τους υθρίζουν». 


Μύηση στο µιθραϊκό ταυροβόλιο 

Άλλο τρόπο που εφάρμοσε για να καταπολεμήσει τον χριστιανισμό ήταν η ενίσχυση της 
περσικής καταγωγής µιθραϊκής λατρείας, που επί αιώνες υπήρξε το αντίπαλο δέος του 
χριστιανισμού στην ρωμαϊκή αυτοκρατορία. Όπως πάντοτε και αυτή την φορά ο Αυτοκράτορας 
πρώτος έδειξε τον δρόµο που καλούσε τους υπηκόους του να ακολουθήσουν μυούμενος στα 
μιθραϊκά μυστήρια. Αυτή ήταν η τελευταία μύηση του εθνικού αυτοκράτορα. Έγινε ηµέρα 
Κυριακή και σε αυτή τη μύηση ο πανίσχυρος πλέον Ιουλιανός αρνήθηκε φανερά πια το 
χριστιανικό βάπτισμα που είχε λάβει τελώντας την αντίστοιχη µιθραϊκή τελετή, δηλαδή το 
«ταυροβόλιο». Σύµφωνα µετη µιθραϊκή διδασκαλία όλα προήλθαν στην αρχή του κόσμου από 
τον μυθικό ταύρο, ο οποίος θυσιάστηκε απὀ τον Μίθρα για να δώσει ζωή στη δηµιουργία. Έτσι 
και οι μυούμενοι στα μυστήρια του εµβαπτίζονταν, στην κυριολεξία περιχύνονταν, µε το αίµα 
του θυσιασµένου ταύρου. Οι μυούμενοι, ὀπως και ο Ιουλιανός στην συγκεκριμένη περίπτωση, 
φορούσαν ένα Κίτρινο μεταξωτό ένδυμα και ένα χρυσό στεφάνι στο κεφάλι και κατόπιν 
έµπαιναν σε έναν λάκκο, ο οποίος ήταν σκεπασµένος µε δοκάρια που ήταν τοποθετημένα µε 
µια µικρή απόσταση μεταξύ τους. Ο ταύρος της θυσίας οδηγείτο πάνω στα δοκάρια όπου ο 
µύστης τον θυσίαζε µε τελετουργικό τρόπο κόβοντας του τον λαιμό ώστε να χυθεί όλο του το 
αίµα πάνω στα δοκάρια και στην συνεχεία να περιλούσει τον μυούμενο που βρισκόταν από 
κάτω γεμίζοντας μάλιστα μέχρι ενός σηµείου τον λάκκο µε αίμα. Μετά απὀ αυτό το βάπτισμα 
του αίματος ο μυούμενος θεωρείτο ιερός και ἐτσι και σε αυτήν την περίσταση ο Ιουλιανός 
προσκυνήθηκε «ως θεϊκός άνδρας απὀ τους παριστάµενους μόλις βγήκε απὀ τον λάκκο 
κατακόκκινος από τα αίµατα του ταύρου και απάισιος στην ὀψη για Φυσιολογικές συνθήκες. 


Μετά απὀ αυτή του τη μύηση ρώτησε για το τι έπρεπε να Κάνει σχετικά µε την αναβίωση της 
αρχαίας θρησκείας το ερειπωμένο πλέον μαντείο των Δελφών απὀ οπού και πήρε την 
περίφημη απάντηση, «Είπατε τω Βασιλεί, χαµαί πέσε δαίδαλος αυλά, ουκέτι Φοίβος έχει 
καλύβαν, οὐ µάντιδα δάφΦνην, οὐ παγάν λαλέουσαν. Απέσβετο γαρ και λάλον ύδωρ», φράση 
που ταίριαζε να µπει ὡς επίγραµµα στην αλλοτινή δόξα του μεγάλου μαντείου. Όμως, ούτεο 
ξεκάθαρος χρησμός του μαντείου, ούτε η απόρριψη του μεγάλου θεουργού Απολλωνίου 
Τυανέως, ούτε τόσα άλλα γεγονότα που δεν ευνοούσαν την προσπάθεια του κατάφεραν να 
πείσουν τον αυτοκράτορα να αναθεωρήσει τη στάση του έναντι της εκκλησίας. Η σφαγή της 
οικογενείας του απὀ τον Κωνστάντιο και ο συνεχής Φόβος τη δολοφονίας που τον κατέτρεχε 
στην παιδική και νεανική του ηλικία άνοιξαν ένα αδιαπέραστο χάσμα ανάµεσα σε αυτόν και 
τον Χριστό. Έχοντας συγχύσει τα πράγματα ταύτιζε το πρόσωπο και τη διδασκαλία του Χριστού 
µετους χριστιανούς που τον είχαν καταδιώξει στην παιδική του ηλικία. 


Ο Μάξιμος επιπλέον τον παρέσυρε προς τον ασιατικό μυστικισμό και τον ωθούσε σε ενέργειες 
που όξυναν τις σχέσεις του µε την εκκλησία όπως όταν τον συμβούλευσε να απομακρύνει από 
την Αντιόχεια τον τάφο του ιεροµάρτυρα επισκόπου Βαβύλα, του οποίου το λείψανο 
θαυματουργούσε Και προσέλκυε πλήθη προσκυνητών απὀ παντού, µε την πρόφαση ότι 
εμπόδιζε µετην παρουσία του το μαντείο του Απόλλωνα να δώσει χρησμούς. Την άλλη µέρα ο 
ναός του Απόλλωνα τυλίχτηκε στις φλόγες και πολλοί κατηγόρησαν τους χριστιανούς, χωρίς 
όµως να αποδειχτεί τίποτα. Σίγουρα όµως ο πολιός χριστιανός επίσκοπος Μάρης έστησε 
εµπρός του θαρραλέα τα εκατό του χρόνια και τον αναθεµάτισε καθώς ξεκινούσε για την 

εκστρατεία εναντίον του πέρση βασιλιά Σαπὠρ. Οι χριστιανοί διωκόµενοι και απογοητευµένοι 
άρχισαν να τον αποδοκιµάζουν στις δημόσιες παρουσίες του. Γρήγορα το πλήθος άρχισε να τον 
απορρίπτει και εκείνος κατέφυγε πλέον ολοκληρωτικά στον θεουργό Μάξιμο, ενώ ταυτόχρονα 
άρχισε να αμφιβάλλει και ο ίδιος για τη δυνατότητα αναγέννησης της ειδωλολατρίας. Έτσι 
στράφηκε προς τους Εβραίους, που βρίσκονταν σε µόνιµη αντιπαλότητα µε τους χριστιανούς 
και τους ενίσχυσε, αρχίζοντας μάλιστα να χτίζει µε δικά του χρήματα τον ναό του Σολόµωντος. 
Μόνο που ένας σεισμός που εκδηλώθηκε στα παράλια της Φοινίκης κατέστρεψε ότι είχαν 
χτίσει εκ βάθρων σκοτώνοντας και τους εργάτες, ενώ φήμες έλεγαν ότι απὀ τα σπλάχνα της γης 
ξεπετάχτηκε Φωτιά καίγοντας πολλούς από τους οικοδομούντες τον Ναό. Οι παλαιοδιαθηκικοί 
προφήτες είχαν προείδει ότι η Ιερουσαλήμ θα γίνει αμπελώνας και στον Ναό δεθα έμενε λίθος 
επί λίθου, και η προφητεία τους δεν μπορούσε παρά να επαληθευθεί. Σύµφωνα µε τους 
αστρολόγους που ο ίδιος ο Ιουλιανός συνεχώς συµβουλευόταν, ο κόσμος είχε µπει πλέον στον 
αστερισμό του Ιχθύος και ο χρόνος δεν είχε πια υπομονή, ο αυτοκράτορας είχε χάσει τη µάχη. 
Ο Χριστιανισμός θριάµβευσε. Εξάλλου η Φιλοσοφία που έθελγε το ανήσυχο πνεύμα του 
διανοούµενου αυτοκράτορα, ποτέ δεν έθρεψετις µάζες αλλά µόνο η πίστη. 


Ο Ιουλιανός ωστόσο παρόλα τα χτυπήματα και τις αντιξοότητες ένιωθε άτροµος, θεωρώντας ο 
ίδιος τον εαυτό του μετεμψύχωση του Μ. Αλεξάνδρου, µόνο που τα πόδια του δεν τον 
βαστούσαν πια. Μετά απὀ έναν αποτυχημένο πόλεμο που τον οδήγησε στα βάθη της εχθρικής 
Περσίας διώκοντας τον βασιλιά της Σαπώρ κατέληξε ο ίδιος και οι λεγεώνες του διωκόμενοι. 
Τότε εκεί στην µακρινή ανατολή ήταν που τον επισκέφθηκε ξανά το πνεύμα της αυτοκρατορίας 
που τον είχε ωθήσει κάποτε στο Παρίσι να αναλάβει το θρόνο, µόνο που αυτή την φορά το 
Φάντασμα είχετο δικό του πρόσωπο και είχε καλύψει µε μαύρο πέπλο το κέρας της Αμάθειας, 
που σήμαινε ευτυχία. Ένα ξανθό παιδί του προµήνυσε στον ύπνο του ότι ο θεός Ἠλιος τον 
εγκατέλειψε και ότι θα πέθαινε στην Φρυγία, όπως και έγινε. Ο αυτοκράτορας έπεσε βαριά 
πληγωμένος πολεμώντας τους εχθρούς και ξεψύχησε τα μεσάνυχτα της 27ης Ιουνίου το έτους 
363 και ενώ ψΨυχορραγούσε, λέγεται ότι πήρε αίμα απὀ το τραύμα του, το πέταξε προς τον 
ουρανό και αναφώνησε: “Νενίκησας Χριστέ, κορέσδητι Ναζωραίε”, σύμφωνα µε τον 
εκκλησιαστικό ιστορικὀ και επίσκοπο Κύρου Θεοδώρητο. Την ἴδια ώρα και ενώ πολλά 
χιλιόμετρα µακριά ο Μ. Βασίλειος ὡς επίσκοπος Καισαρείας, λειτουργούσε στον ίδιο ναό του 
αγίου Μερκουρίου, όπου άλλοτε εκτελούσε χρέη αναγνώστη προσποιούµενος τον χριστιανό ο 
νεαρός πρίγκιπας Ιουλιανός, τον είδε σε όραμα να ξεψυχά βαριά πληγωμµένος στα βάθη της 
Περσίας. 


Ο «Γιος του Ἠλιου», όπως του άρεσε να τον αποκαλούν, έζησε μόλις τριάντα δύο χρόνια και 
βασίλεψε είκοσι µόνο µήνες. Ἠταν ένας δον Κιχώτης που κυνήγησε όλη του την ζωή µια 
χίµαιρα προσπαθώντας να αναβιώσει πίστεις που πολλές απὀ αυτές είχαν πεθάνει πολύ προ 
της εµφανίσεως του Χριστιανισμού. Πήρε το ξόανο µιας θρησκείας που είχε ξεψυχήσει πριν ο 
ίδιος γεννηθεί, το έντυσε µε λαμπρά ενδύματα και το περιέβαλε µε την αυτοκρατορική του 
πορφύρα. Ωστόσο, όπως όλοι οι ροµαντικοί ήρωεςτου είδουςτου, που ζουν µε την άρνηση του 
εκάστοτε παρόντος και το όνειρο των περασμένων, παρότι έχασε στην ιστορία κέρδισε στον 
θρύλο. 

